Kristín Ýr bjargaði stigi fyrir Val
Valur og KR skildu jöfn, 1:1, þegar liðin mættust á Hlíðarenda í 2. umferð Pepsi-deildar kvenna í knattspyrnu í kvöld. KR var hársbreidd frá því að leggja Valskonur sem jöfnuðu metin aðeins tveimur mínútum fyrir leikslok.
Margrét Lára Viðarsdóttir átti skot í stöng KR-marksins strax á þriðju mínútu leiksins, en það var hins vegar KR sem komst yfir. Þar var að verki hin sautján ára gamla Ásdís Karen Halldórsdóttir sem skoraði sitt fyrsta mark í efstu deild. 1:0 fyrir KR í hálfleik.
Valskonur sóttu í sig veðrið eftir hlé, en Hrafnhildur Agnarsdóttir reyndist þeim erfið í marki KR. Það var ekki fyrr en tveimur mínútum fyrir leikslok sem sókn þeirra bar árangur. Varamaðurinn Hlín Eiríksdóttir sendi þá boltann á annan varamann, reynsluboltann Kristínu Ýr Bjarnadóttur sem skallaði boltann í netið. Bæði lið fengu upplögð færi í blálokin en inn vildi boltinn ekki, lokatölur 1:1.
Bæði lið eru því enn án sigurs eftir tvær umferðir. Valur hefur tvö stig en KR eitt.
Valur og KR skildu jöfn, 1:1, þegar liðin mættust á Hlíðarenda í 2. umferð Pepsi-deildar kvenna í knattspyrnu í kvöld.
KR var hársbreidd frá því að leggja Valskonur sem jöfnuðu metin aðeins tveimur mínútum fyrir leikslok.
Bæði lið fengu upplögð færi í blálokin en inn vildi boltinn ekki, lokatölur 1:1.
Bæði lið eru því enn án sigurs eftir tvær umferðir. Valur hefur tvö stig en KR eitt.